«Լույսի» կրթաթոշակառուները, նոր գիտելիք և առաջատար փորձ ձեռք բերելով աշխարհի լավագույն համալսարաններում` ներդնում են դրանք Հայաստանի զարգացման գործում: Նրանցից շատերն աշխատանքի են անցնում պետական համակարգում, հեղինակավոր ընկերություններում կամ հիմնում սեփական ձեռնարկությունը: «Լույսի» շրջանավարտ Գոռ Հովակիմյանը, 2014 թ. ավարտելով Լոնդոնի համալսարանական քոլեջը, ընկերների` Արթուր Գասպարյանի (նույնպես «Լույսի» կրթաթոշակառու) և Աշոտ Խուդգարյանի հետ մշակել է Հայաստանում ատամնաբուժական տուրիզմի զարգացման նախագիծ` «Դենտալ թրեվլ Արմենիա»: «Լույսի» «Ստարտ Արմենիա» դրամաշնորհի մրցույթին (http://www.luys.am/am/entrepreneurship/index) Գոռը դիմել է հենց այս նախագծով: